มีพสพวันที่2 ธันวาคม ไม่ได้ป้องกันจึงกินยาคุมฉุกเฉิน จึงตรวจครรภ์วันที่ 2 มกราคม ตอนเช้า ผลคือไม่ตั้งครรภ์ พอช่วง6โมงเย็นวันเดียวกัน ปจด.มา มีอาการปวดท้องมาก เลือดออกเป็นลิ่มๆก้อนๆ สีเเดงสดๆเลย เเละหมดไปใน 7 วัน เเบบนี้ยังต้องใช้ผลตรวจครรภ์ยืนยันอีกมั้ยคะ ว่าไม่ท้องเเล้วจริงๆ
สวัสดีค่ะ หากมีเพศสัมพันธ์ครั้งสุดท้ายวันที่ 2 ธ.ค. แล้วได้ตรวจหาการตั้งครรภ์ในวันที่ 2 ม.ค. แล้วไม่พบการตั้งครรภ์ ก็ย่อมแสดงว่าไม่ได้มีการตั้งครรภ์เกิดขึ้นค่ะและหากประจำเดือนได้มาแล้วในวันที่ 2 ม.ค. โดยมานาน 7 วัน ก็ถือเป็นประจำเดือนที่ปกติดีค่ะ แม้จะมีอาการปวดท้องน้อยมากร่วมด้วยก็ตาม และไม่จำเป็นต้องตรวจหาการตั้งครรภ์อีกหลังจากนี้ ก็ควรสังเกตประจำเดือนในรอบต่อๆ ไปว่า จะมีอาการปวดท้องน้อยมากร่วมด้วยหรือไม่ หากมีปวดท้องน้อยมากทุกครั้ง หรือเลือดที่ออกมีปริมาณมากผิดปกติ เช่น ต้องเปลี่ยนผ้าอนามัยทุกๆ 2 ชั่วโมง ก็ควรไปพบสูติแพทย์เพื่อหาสาเหตุค่ะ เช่น อาจเกิดจากมีก้อนเนื้องอกมดลูก มีช็อกโกแลตซีสต์ เยื่อบุโพรงมดลูกเจริญผิดที่ เป็นต้น